**Приложение № 4**

**I. ДОКУМЕНТИ КЪМ МЕЖДИННО/ ОКОНЧАТЕЛНО ИСКАНЕ ЗА ПЛАЩАНЕ**

**Част 1 – преди формиране на извадката**

1. Искане за плащане по образец в системата ИСУН 2020;

2. Технически отчет и финансов отчет по образец в системата ИСУН 2020;

3. Декларация на бенефициента към искане за междинно/окончателно плащане, съгласно Приложение № 6;

4. Таблица в ексел съгласно Приложение № 2 към условията за изпълнение към Искането за плащане;

**Част 2 – след формиране на извадката, при поискване от УО**

5. Документи към финансовия отчет, необходими за удостоверяване на извършените разходи за изпълнение на дейностите по проекта от бенефициента:

5.1. Фактури (оригинал или копие) и/или други разходооправдателни документи (дебитни или кредитни известия, други), издадени от доставчик на ел. енергия на краен получател МСП за разходни позиции съгласно искане на допълнителна информация от страна на УО;

5.2. Заявления за определяне на размера на дължимата компенсация по програмата за компенсиране на небитови крайни клиенти на доставчика на ел. енергия, обслужващ съответния краен получател (МСП) за периода, касаещ избраната разходна позиция по образец, приложение към сключен договор за изплащане на компенсация;

5.3. Справка по образец към Заявлението относно количествата фактурирана от доставчика нетна активна електрическа енергия на небитови крайни клиенти за съответния месец. Документът следва да съдържа данни за Клиент; ЕИК (само за периода юли – септември 2022 г.); фактура № и дата; отчетен период; предоставена компенсация на клиента в лв. само по отношение на попадналата в статистическата извадка разходна позиция за краен получател МСП, обща стойност на изплатените компенсации по подаденото заявление, (ако е приложимо);

Съгласно Приложение № 2 към условията за изпълнение, този документ се проверява на място при бенефициента и не се предоставя чрез ИСУН.

5.4. Протокол, изготвен от екип на ФСЕС/МЕ за установяване на размера на дължимата компенсация на доставчика за този период към всички негови небитови крайни клиенти (ако е приложимо);

5.5. Фактури, разходни касови ордери, касови бележки (фискални бонове), ако е приложимо, по отношение на удостоверяване извършването на разходи за подготвителни дейности (ако е приложимо);

5.6. Платежни нареждания за преведена компенсация от страна на Фонд СЕС към Доставчик;

5.7. Платежни нареждания/ банкови извлечения, касови бележки/ разходни ордери и други (освен за разходи, които се възстановяват чрез прилагане на единна ставка), фактури към изпълнители, избрани по реда на Закона за обществените поръчки за разходи за подготвителни дейности (ако е приложимо);

6. Счетоводни документи и документи, доказващи, че разходите са отразени в счетоводната документация на Бенефициента в съответствие с неговите обичайни практики за аналитично счетоводно отчитане на разходите;

7. Индивидуален сметкоплан на бенефициента за целите на проверка на сметките, по които са отразени съответните счетоводни операции.

**ІІ. ОТЧИТАНЕ НА ДОГОВОРИ ЗА ИЗПЪЛНЕНИЕ НА ПОДГОТВИТЕЛНИ ДЕЙНОСТИ, СКЛЮЧЕНИ С ВЪНШНИ ИЗПЪЛНИТЕЛИ (АКО Е ПРИЛОЖИМО)**

**Документи от проведена процедура за избор на изпълнител и сключени договори:**

1. Документи от проведена процедура за избор на изпълнител (ако е приложимо);

2. Договори, сключени с външни изпълнители и всички приложения, които са неразделна част от съответните договори;

3. Допълнителни споразумения към сключени договори, ако е приложимо.

**ІІІ. ОТЧИТАНЕ НА НЕПРЕКИ РАЗХОДИ (АКО Е ПРИЛОЖИМО)**

**Отчитане на непреки разходи, за които се предоставя финансиране под формата на единна ставка, съгласно чл. 55, ал. 1 т. 4 на ЗУСЕФСУ (**загл. изм. ДВ, бр. 51 от 1.07.2022 г., в сила от 1.07.2022 г., в редакция съгласно параграф 70 от ПЗР на ЗИД на ЗУСЕСИФ (обн., ДВ, бр. 51 от 1.07.2022 г.)

1. Заповед за сформиране на екип за организация и управление и/или изпълнение на проект (ако е приложимо) – образец на примерна заповед е представен в Приложение Образец 4.2 към Ръководство;

2. Доказателства относно изпълнението на мерките за информация и комуникация, предвидени в одобреното проектното предложение, в съответствие с разпоредбите на Приложение XII от Регламент (ЕС) №1303/ 2013 и Единния наръчник на бенефициента за прилагане на правилата за информация и комуникация 2014 - 2020 г.

3. Таблица единна ставка (Приложение Образец 9) - Таблица за определяне размера на допустимите непреки разходи, за които се предоставя финансиране под формата на единна ставка, съгласно чл. 55, ал. 1 т. 4 на ЗУСЕФСУ. Таблицата се представя сканирана с подпис на лицето, което я е изготвило във формат (.pdf) и в работен формат (excel). Приложението е със зададени формули, които изчисляват размера на допустимите непреки разходи, финансирани под формата на единна ставка. Попълненото приложение се прикачва като единствен разходооправдателен документ (вид „Друг“) в компонент „Финансов отчет“ от пакета отчетни документи тип „Искане за плащане, технически отчет, финансов отчет“ в ИСУН.

*Управляващият орган има правото да дава на Бенефициента указания относно вида и броя на документите, които да бъдат качвани в ИСУН 2020. Бенефициентът е длъжен да разполага с всички документи, доказващи съответния разход и да ги предоставя на Управляващия орган при проверки на място.*

*Управляващият орган има право да издава допълнителни указания за представяне на писмени доказателства, които бенефициентът да прилага към исканията за извършване на плащания.*

*Бенефициентът следва да спазва последните актуални указания на Управляващия орган, публикувани на следния адрес:* [*https://www.eufunds.bg/bg/opos/term/415*](https://www.eufunds.bg/bg/opos/term/415)*.*