**Приложение № 2**

**Методика за верифициране на разходи по процедура BG16RFOP002-8.001 „Подкрепа на особено засегнати от увеличението на цените на енергията МСП чрез мярка прилагана от Фонд "Сигурност на eлектроенергийната система" (SAFE)” и писмени доказателства по чл. 60, ал. 2 от Закона за управление на средствата от Европейските фондове при споделено управление (ЗУСЕФСУ, в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ)**

**ИЗВЪРШВАНЕ НА МЕЖДИННО И/ИЛИ ОКОНЧАТЕЛНО ПЛАЩАНЕ**

За целите на извършване на междинно и/или окончателно плащане по проект с конкретен бенефициент Фонд „Сигурност на елетроенергийната система“ (ФСЕС), от страна на УО се предприемат следните стъпки за проверка съобразно изискванията на чл. 25б на Регламент (ЕС) 1303/2013 и необходимите управленски проверки за допустимост на разходите по чл. 57, ал. 1 на ЗУСЕФСУ (в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ):

Бенефициентът (ФСЕС) подава в ИСУН пакет отчетни документи за възстановяване на разходи, разплатени към малки и средни предприятия (МСП), които са особено засегнати от увеличените цени на енергията за покриване на разходи за енергия потребена в периода 01 февруари – 30 септември 2022 г. (верификация по чл. 57, ал. 1, т. 1, т. 2 и т. 3 от ЗУСЕФСУ (в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ). Пакетът отчетни документи (ПОД) включва искане за плащане, технически отчет и финансов отчет.

Към **Искането за плащане** се подава Таблица в ексел с всички записи на крайни получатели (МСП), включени в конкретното искане. Така подадената информация позволява да се извърши проверка за липса на двойно финансиране, като се потвърди, че включените в таблицата МСП не попадат в обхвата на финансиране по SAFE от други програми (съгласно предварително направената демаркация между програмите) или в обхвата на други проекти, финансирани от други източници (чл. 4, ал. 4 от ЗУСЕФСУ, в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ). Подадената Таблица в ексел съдържа следната информация за крайните получатели (МСП):

* ЕИК / БУЛСТАТ;
* Друг вид идентификатор (клиентски номер/ЕГН) – ако в разходооправдателните документи не е посочен ЕИК/БУЛСТАТ;
* Наименование на крайния получател (МСП);
* Доставчик на електроенергия, предоставил компенсацията към съответния краен получател (МСП). В случай на повече от един доставчик за даден краен получател, информацията се предоставя по отделно за всеки доставчик;
* Номер на разходооправдателен документ (фактура, дебитно/кредитно известие, друг);
* Отчетен период на месечна база за краен получател (МСП);
* Предоставената компенсация за конкретния краен получател (МСП) за отчетен период на месечна база съгласно логиката на националните програми за компенсиране на небитови крайни клиенти на електрическа енергия.

УО пристъпва към прилагане на *Методологията за формиране на извадка* върху данните от предоставената популация за даденото искане за оперативната програма в Таблицата в ексел. За разходна позиция, за целите на прилагане на статистическия метод за формиране на извадка, се използват **данните за предоставената компенсация за конкретния краен получател (МСП) за отчетен период на месечна база**. Определя се статистическата извадка след прилагане на Методологията.

УО извършва проверка на допустимостта на крайните получатели по отношение на категорията предприятие (МСП) за записите в определената статистическа извадка съгласно описания подход в приложение 1 към Методиката.

В случай че УО установи недопустимост на краен получател по категория предприятие, разходната позиция не подлежи на по-нататъшни проверки за целите на верификацията. Същата е недопустим за възстановяване разход.

За целите на верифициране на разходите по искането за плащане за оперативната програма (изплащане на БФП на конкретния бенефициент), за попадналите в статистическата извадка разходни позиции, УО изисква от бенефициента следните доказателствени документи за извършване на детайлната проверка на попадналите в извадката разходи за определените като допустими на предходния етап на проверка крайни получатели, които да бъдат предоставени чрез ИСУН:

1. разходооправдателен документ, издаден от доставчик на ел. енергия на краен получател МСП – информацията, необходима на УО, е по отношение на номер на фактура, дата на издаване, краен получател (идентификатор, наименование), приспадната сума от компенсация, отчетен период;

2. Заявление за определяне на размера на дължимата компенсация по програмата за компенсиране на небитови крайни клиенти на доставчика на ел. енергия, обслужващ съответния краен получател (МСП) за периода, касаещ избраната разходна позиция по образец, приложение към сключен договор за изплащане на компенсация;

3. Платежно нареждане за преведена компенсация от страна на ФСЕС към Доставчика по подаденото към ФСЕС и предоставено на УО по т. 2 заявление за съответния отчетен период на разходната позиция, която е попаднала в статистическата извадка. В платежното нареждане следва да е наличен периодът, за който се изплаща компенсацията, номер на договор с Доставчика и/или номер на заявлението на Доставчика и/или номер на Протокол за установяване на размера на дължимата компенсация на доставчик и/или номер на РМС. В случай че в платежното нареждане липсва информация относно периода, се изисква в него да е налична такава относно отчетния период, за който е изплатена компенсацията.

4. Счетоводни документи и/или документи, доказващи, че разходите за съответния доставчик и отчетен период, в който попада избраната разходна позиция, са отразени в счетоводната документация на Бенефициента в съответствие с неговите обичайни практики за аналитично счетоводно отчитане на разходите (верификация по чл. 57, ал. 1, т. 5 от ЗУСЕФСУ, в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ).

След представяне на документи за включените в извадката крайни получатели от страна на бенефициента УО пристъпва към следната проверка:

1. Проверява съответствието между:

- данните за разходната позиция в Таблицата в ексел, представена към искането за плащане: ЕИК/ БУЛСТАТ/ друг вид идентификатор (клиентски номер/ЕГН), номер на разходооправдателен документ (фактура, друг), отчетен период, размер на предоставената компенсация, доставчик) **и**

- данните в представените от ФСЕС разходооправдателни документи от Доставчик към краен получател.

2. Проверява съответствие между:

- данните за разходната позиция в Таблицата в ексел **и**

- данните в Справка по образец към заявлението на доставчика за съответния отчетен период за конкретния краен получател, чиято разходна позиция е попаднала в извадката на УО.

Проверката по т. 2 се извърша чрез проверка на място при бенефициента, за която се изготвя двустранно подписан протокол между бенефициента и УО.

Справката по образец към Заявлението по т. 2 (от списъка с документи) относно количествата фактурирана от доставчиканетна активна електрическа енергия на небитови крайни клиенти за отчетния период съдържа като минимум: Данни за Клиент (краен получател) – наименование и ЕИК; разходооправдателен документ № и дата; Отчетен период; предоставена компенсация на клиента (краен получател) в лева**,** кактои общата стойност на заявената компенсация за изплащанеза целия период за всички клиенти, включени от доставчика в Справката. Когато справката не съдържа данни за общата стойност на заявената компенсация за изплащане за съответния отчетен период за всички крайни клиенти, включени от доставчика в Справката или изплатената сума на доставчика е по-малка от заявената за периода, се предоставя Протокол, изготвен от екип на ФСЕС/МЕ за установяване на размера на дължимата компенсация на доставчика за този период към всички негови небитови крайни клиенти. В случай че е приложимо, се представя Справка за клиенти, сменили доставчика си.

3. УО проверява представеното от ФСЕС платежно нареждане, като сумата в него следва да съответства на:

- общата стойност на *заявената компенсация за изплащане,* посочена в Справката по образец на конкретния доставчик; **или**

- стойността, посочена в Протокола по т. 2, изготвен от екипа на ФСЕС/МЕ за установяване на размера на дължимата компенсация на доставчика за този период към всички негови небитови крайни клиенти.

При извършването на проверка за съответствие по т. 2 УО вече е идентифицирал конкретния краен получател и стойността на неговата компенсацията от статистическата извадка в Справката по образец.

Проверката на фактура и платежно нареждане удостоверява реалното извършване на разхода, част от общата сума, изплатена от бенфициента към Доставчик за съответния отчетен период (верификация по чл. 57, ал. 1, т. 3 от ЗУСЕФСУ, в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ).

В счетоводните документи УО проверява отразяването на извършеното плащане към Доставчика по представеното платежно нареждане в съответствие с обичайни практики за аналитично счетоводно отчитане на разходите на бенефициента. Наличието на всички посочени отчетни документи за всеки един запис, попаднал в извадката, гарантира положителен резултат от верификацията по чл. 57, ал. 1, т. 5 от ЗУСЕФСУ (в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ). По отношение на верификацията по чл. 57, ал. 1, т. 7 от ЗУСЕФСУ (в редакцията му към ДВ, бр. 39 от 2022 г. по силата на § 70 от ПЗР на ЗИД на ЗУСЕСИФ), следва да се отчете, че подкрепата по настоящата процедура се предоставя в режим "непомощ".